מיכאל שיונברג כריסטנסן (בדנית: Michael Schjønberg Christensen, נולד ב-19 בינואר 1967 באסביירג שבדנמרק) הוא כדורגלן עבר דני ששיחק בעמדות הבלם והמגן השמאלי באסביירג, הנובר 96, עמה זכה בגביע הגרמני, אודנזה בולדקלאב וקייזרסלאוטרן, עמה זכה באליפות הבונדסליגה בעונת 1997/98. לשיונברג 44 הופעות במדי נבחרת דנמרק, עמה השתתף זכה בגביע המלך פהד 1995, והשתתף בנוסף ביורו 1996, מונדיאל 1998 ויורו 2000. לאחר פרישתו שיונברג פתח בקריירת אימון, והוא מאמנה של פ.צ. סוונדבורג מליגת המשנה הדנית.